6.4.2022
MT
Il-Ġurnal Uffiċjali tal-Unjoni Ewropea
C 152/111
Opinjoni tal-Kumitat Ekonomiku u Soċjali Ewropew dwar “Proposta għal Regolament tal-Parlament Ewropew u tal-Kunsill li jemenda r-Regolament (UE) Nru 575/2013 u d-Direttiva 2014/59/UE fir-rigward tat-trattament prudenzjali ta’ gruppi ta’ istituzzjonijiet globali sistemikament importanti bi strateġija ta’ riżoluzzjoni b’punti multipli ta’ dħul u metodoloġija għas-sottoskrizzjoni indiretta ta’ strumenti eliġibbli biex jissodisfaw ir-rekwiżit minimu għal fondi proprji u obbligazzjonijiet eliġibbli” (COM(2021) 665 final — 2021/0343 (COD)) (2022/C 152/18)
Relatur Ġenerali: Antonio GARCÍA DEL RIEGO
Konsultazzjonijiet
Kunsill tal-Unjoni Ewropea, 26.11.2021 Parlament Ewropew, 22.11.2021
Bażi legali
Artikolu 114 tat-Trattat dwar il-Funzjonament tal-Unjoni Ewropa
Sezzjoni kompetenti
Sezzjoni għall-Unjoni Ekonomika u Monetarja u l-Koeżjoni Ekonomika u Soċjali
Deċiżjoni tal-President tal-KESE
9.11.2021
Adottata fil-plenarja
9.12.2021
Sessjoni plenarja Nru
565
Riżultat tal-votazzjoni (favur/kontra/astensjonijiet)
174/2/3
1.
Konklużjonijiet u rakkomandazzjonijiet 1.1.
Il-KESE jqis li huwa meħtieġ li jiġi inkorporat direttament fir-Regolament dwar ir-Rekwiżiti ta’ Kapital (Capital Requirements Regulation, CRR) trattament prudenzjali dedikat relatat mas-sottoskrizzjoni indiretta ta’ strumenti eliġibbli għal rekwiżit minimu intern għal fondi proprji u obbligazzjonijiet eliġibbli (minimum requirement for own funds and eligible liabilities, MREL).
Il-modifiki proposti għas-CRR jindirizzaw l-inkonsistenzi identifikati bejn is-CRR u d-Direttiva dwar l-Irkupru u r-Riżoluzzjoni tal-Banek (Bank Recovery and Resolution Directive, BRRD). 1.2.
Il-KESE jirrakkomanda dispożizzjonijiet tas-CRR aktar ċari dwar it-tqabbil bejn is-somma tar-rekwiżiti attwali tal-Kapaċità Totali ta’ Assorbiment tat-Telf (Total Loss Absorbing Capacity, TLAC) tal-gruppi kollha ta’ riżoluzzjoni fi ħdan grupp ta’ istituzzjonijiet globali sistemikament importanti (global systemically important institutions, G-SII) bi strateġija ta’ riżoluzzjoni b’punt ta’ dħul multiplu (multiple point of entry, MPE) flimkien mar-rekwiżit teoretiku ta’ punt ta’ dħul uniku (single point of entry, SPE) ta’ dak il-grupp ta’ G-SII.
Il-bidliet li ġew proposti huma meħtieġa biex jiċċaraw sa liema punt l-awtoritajiet ta’ riżoluzzjoni jistgħu jindirizzaw l-inkonsistenzi potenzjali bejn ir-rekwiżiti tal-SPE u tal-MPE. 1.3.
Il-KESE jisħaq li huwa meħtieġ li tiġi emendata l-formula għall-kalkolu tas-surplus ta’ TLAC/MREL ta’ sussidjarja fil-kuntest tar-reġim tat-tnaqqis ġenerali applikabbli għall-G-SIIs bi strateġija ta’ riżoluzzjoni tal-MPE, sabiex jiġi żgurat li dik il-formula tqis kemm ir-rekwiżiti ta’ TLAC/MREL tas-sussidjarja bbażati fuq ir-riskju kif ukoll dawk mhux ibbażati fuq ir-riskju, f’konformità mal-istandard tat-TLAC.
Dan jevita li jiġi sopravalutat is-surplus ta’ TLAC/MREL ta’ sussidjarja partikolari. 1.4.
Il-KESE jiġbed l-attenzjoni lejn il-fatt li xi dispożizzjonijiet tas-CRR applikabbli għall-G-SIIs bi strateġija ta’ riżoluzzjoni tal-MPE għandhom jiġu ċċarati sabiex jippermettu li jiġu kkunsidrati s-sussidjarji stabbiliti barra mill-UE.
Dan jallinja s-CRR mal-prinċipju korrispondenti tat-TLAC miftiehem fil-livell internazzjonali, li huwa applikabbli fir-rigward tas-sussidjarji stabbiliti fil-ġurisdizzjonijiet kollha tal-Bord għall-Istabbiltà Finanzjarja (Financial Stability Board, FSB). 1.5.
Il-KESE jirrakkomanda xi kjarifiki mmirati fil-kuntest tar-rekwiżit għal fondi proprji u l-obbligazzjonijiet eliġibbli għall-istituzzjonijiet li huma sussidjarji materjali ta’ G-SIIs mhux tal-UE (“TLAC intern”), sabiex jiġi żgurat li l-istrumenti ta’ dejn maħruġa minn dawk l-istituzzjonijiet jissodisfaw il-kriterji kollha ta’ eliġibbiltà għall-istrumenti ta’ obbligazzjonijiet eliġibbli.
Ir-raġuni għal din il-bidla hija li bħalissa l-kriterji ta’ eliġibbiltà għall-istrumenti ta’ obbligazzjonijiet eliġibbli huma bbażati fuq is-suppożizzjoni li dawk l-istrumenti jinħarġu minn entità ta’ riżoluzzjoni, u mhux minn sussidjarji soġġetti